St. Asaph

St. Asaph (walisisk: Llanelwy, «kirke ved Elwy»)Mills, A.D. (2003): A Dictionary of British Place-Names. Oxford: Oxford University Press. ISBN 9780198527589. er en katedralby«St Asaph in north Wales named Diamond Jubilee city», BBC News 14. mars 2012 i Denbighshire i Wales. Byen ligger ved elven Elwy. Ved folketellingen i 2021 hadde samfunnet en befolkning på 3485,«St Asaph in Denbighshire (Wales / Cymru)», City Population noe som gjør den til den nest minste byen i Storbritannia målt i befolkning.List of smallest cities in the United Kingdom Tidligere lå den i det historiske grevskapet Flintshire.

Byen St Asaph er omgitt av landskap og utsikt over dalen Vale of Clwyd. Den ligger i nærheten av en rekke andre byer, som Denbigh, Rhuddlan, Rhyl, Holywell og Abergele. Byen vokste fram omkring en keltisk kristen helligdom som ble grunnlagt av sankt Kentigern i 500-tallet. Den har Storbritannias minste katedral, St. Asaphs katedral, som ble reist i 1300-tallet. Katedralen er viet til Asaph, bispedømmets andre biskop, som også har gitt byens engelske navn.

Selv om den er bare av samme størrelse som en småby, har St. Asaph – som katedralby – city-status. Dette ble bekreftet av en kongelig ordre utstedt i navnet til dronning Elisabeth II i forbindelse med hennes diamantjubileum i 2012. «Three towns win city status for Diamond Jubilee», BBC News. 14. mars 2012

 Historie 
De eldste bosetterne eller tilstedeværelsen av mennesker i Elwy-dalen holdt til ved det nærliggende paleolittiske stedet Pontnewydd (Bontnewydd), som ble utgravd i 1978 av et team fra Universitetet i Wales, ledet av Stephen Aldhouse Green. Tenner og en del av et kjevebein som ble utgravd i 1981 ble datert til rundt 230 000 år siden. «Early Neanderthal jaw fragment, c. 230,000 years old, Gathering the Jewels. The National Library of Wales. Arkivert fra [http://education.gtj.org.uk/en/item1/8595 originalen den 1. januar 2015. Dette stedet er det nordvestligste stedet i Eurasia for levninger etter tidlige hominider og regnes som av internasjonal betydning. Basert på tennenes morfologi og alder, spesielt bevis på taurodontisme (de anatomiske variasjoner av tenner),Skeie, Haakon Gramstad; Fristad, Inge (2023): «Taurodontisme og endodontiske vurderinger», Tannlegetidende antas tennene å tilhøre en gruppe neandertalere som jaktet i Elwy-dalen i en mellomistid. Sytten tenner fra minst fem individer ble funnet.Stringer, Chris (5. oktober 2006): Homo Britannicus: The Incredible Story of Human Life in Britain. Allen Lane. ISBN 978-0-7139-9795-8. (alt ISBN 0-7139-9795-8); s. 152

Senere har noen historikere postulert muligheten for at det romerske borgen Varae lå der katedralen nå står.«St. Asaph (Varis) Roman Settlement», Roman Britain Det antas imidlertid at byen utviklet seg rundt et keltisk kloster fra det 500-tallet, grunnlagt av sankt Kentigern, og nå huser den lille St. Asaph-katedralen fra 1300-tallet. Denne er dedikert til sankt Asaph (også stavet på walisisk som Asaff), dens andre biskop, som døde i 596. «Early History", City of St. Asaph, Denbighshire», St Asaph Cathedral. Arkivert fra originalen den 2. mai 2018.

Katedralen har hatt en brokete historie. På 1200-tallet brente troppene til Edvard I av England katedralen nesten ned til grunnen, og i 1402 gikk Owain Glyndŵrs tropper amok og forårsaket alvorlig skade på møbler og inventar. To hundre og femti år senere, under Oliver Cromwell og Samveldet, ble bygningen brukt til å huse husdyr: griser, kveg og hester.Pritchard, T. W. (1997): St Asaph Cathedral Guidebooks, RJL Smith, ISBN 978-1872665917

 Kirker 
I tillegg til katedralen finnes det fem andre kirker i St. Asaph som dekker alle de store kristne kirkesamfunnene. Sognekirken St. Asaph og St. Kentigern (det anglikanske kirkesamfunnet, statskirken Kirken i Wales) er plassert framtredende nederst i High Street, på den andre siden av elven i Lower Denbigh Road ligger Penniel Chapel (walisisk metodistkirke), og halvveis opp i High Street ligger Llanelwy Community Church (baptistkirke). Øverst i byen, i Chester Street, ligger St. Winifride's (den katolske kirke) og Bethlehem Chapel (walisisk presbyteriansk) på Bronwylfa Square.

 Referanser 

 Eksterne lenker 

Bilder av St Asaph og området rundt, Geograph.co.uk

Kategori:Byer i Denbighshire